JUMAL KÕNELEB
Tere! Rõõm kohtuda!
Tere tulemast vaatama saadet "Jumal kõneleb"!
Jumal räägib.
Jumala Sõna on elav
ja seeme, mis kannab me elus imelist vilja.
Mõelda vaid, et Jumala Sõna võib inimese päästa
ja anda talle igavese elu.
Paremat vilja ei või keegi soovidagi.
Täna tahame julgustada.
Jumala Sõna tõesti on seeme, mis kannab Sõna kohast vilja.
See tähendab, et keegi ei pea ootama,
et usk mingis eluvaldkonnas kasvaks.
Igaüks meist võib hakata külvama Jumala Sõna
oma südamesse ja vaimu
ning sel kombel näha, kuidas usk kasvab.
Igaüks meist võib midagi teha.
Kui soovid, et su usk tervenemisse kasvaks
või soovid, et usk kasvaks inimsuhete valdkonnas,
armastuse valdkonnas või majandusasjade valdkonnas -
milles iganes sa usku vajad,
siis see algab Jumala Sõnast
ja sellest, et külvad seda oma südamesse.
Oleme uurinud seda külvamist juba mitmes saateosas.
Täna mõtlesime külvata.
Võtta seemned ja külvata neid.
Me võime valida, milliseid seemneid võtame.
Millist vilja ma vajan?
Nagu ütlesid, võime valida tervenemise- või rahu seemneid,
kindlustunde-, armastuse-, lapseõiguse- või hingamiseseemneid.
Omavahelise osaduse seemneid, rõõmu- ja kannatlikkuse seemneid.
Headuse- ja pikameelsuse seemneid.
Mõtlesin, et täna võiksime võtta toimetuleku seemneid.
Näiteks neid. See on hea valdkond.
Toimetulek sisaldab väga mitut asja
ja me tahame sind seal su kodus aidata.
Oleme teinud selle töö ära ja otsinud Piiblist välja kirjakohad.
Soovime sind aidata
ja külvata toimetuleku seemneid nii sinu kui minu ellu.
Samas ka harjutada seda, kuidas see toimib.
Kui tahame praegu rohkem usku sellesse,
et Jumal hoolitseb me eest,
siis otsime selliseid kirjakohti,
mis räägivad meile sellest, et Jumal hoolitseb meie eest.
Otsime neid näiteks Piibli otsinguprogrammi kaudu arvutis,
mida saab internetist tasuta alla laadida.
Kirjutame otsingusõnaks "toimetulek"
ja sealt saamegi seemneid ehk kirjakohti sellel teemal.
Siis hakkame neid lugema ja uurima. Nii lihtne see ongi.
Kõik algab enamasti sellest, et on mingi küsimus või probleem.
Kui on mingi katsumus ja ma ei tea, mida sellega teha.
Siis ma küsin Issanda ees, mida ma peaksin tegema?
Issand, kuidas Sa plaanid mind aidata?
Kas tahad minu eest hoolitseda?
Kuidas see käib või kuidas see asi siis on?
Pean siis otsima vastuse, kas Ta kavatseb mu eest hoolitseda?
Kas Ta vahel tahab ja vahel jälle ei taha?
Mida Ta ütleb? Mida Ta tahab?
Kui mu südames on hirm ja puudus, siis mida ma teen?
Siis ma enamasti alustan sellest, et lähen otsinguprogrammi äärde.
Panen sinna otsingusõna: "hoolitsema, toime tulema"
ja saan kirjakohti kogu Piiblist.
Võtan ühe kirjakoha teise järel ja hakkan neid uurima.
Ma ei loe ainult seda salmi,
vaid uurin ka konteksti, milles see kirjakoht asub.
Uurin ja vaatan avatud südamega Issanda ees,
mida Ta tahab öelda.
Kas need kirjakohad käivad minu kohta ka täna
või mis siin õieti kirjutatud on?
Mida rohkem ma uurin ja loen,
seda rohkem saan aru sellest, mida Tema tahab.
Ka Püha Vaim hakkab kõnelema selle uurimise kaudu.
Ma veendun selles, et asjad on nõnda.
Me ei pea käima teadmatuses selle kohta,
milline on Jumala tahe.
Jumala tahe ei ole mingi müsteerium,
vaid Ta on ilmutanud meile oma tahte oma Sõnas.
Väga lihtne lugu.
Jumala Sõna näitab meile, milline on Jumala tahe.
See on igavene, lõplik ja sama igal päeval.
Mis iganes valdkonnas oledki veidi segaduses selles osas,
milline võiks olla Jumala tahe näiteks tervenemise osas
või majanduslikus valdkonnas,
mis on Jumala tahe abielu osas,
siis tee see endale selgeks.
Usk sünnib seal, kus tuntakse Jumala tahet.
Kui oleme kindlad ja teame, milline on Jumala tahe,
siis usk ka sünnib.
Ilma selleta käime nädalaid, kuid ja aastaid teadmatuses,
kuigi ei peaks seda tegema, sest võime vaadata Jumala Sõnast.
Täna vaatame kirjakohti toimetuleku kohta.
Kuid tahaksin enne veel öelda, et sa ei usaldaks Joy'd ja Jani.
Ära usalda seda, mida meie ütleme.
Usalda Piiblit. Võta see kätte ja uuri seda ise.
Võid tõestada, kui meil ei ole õigus.
Ära usalda meid, vaid usalda Piiblit.
Me näiteks leidsime Sõnast Jumala, kes tahab tervendada.
Kes on alati tervendanud ja tahab alati tervendada.
Me leidsime Jumala, kes tahab alati meie eest hoolitseda.
Meie leidsime sellise Jumala, aga sa võid tõestada, et me eksime.
Aga nüüd toimetuleku juurde.
Esimene kirjakoht, mille leidsime, asub 2. Moosese 3:16:
"Mine ja kogu kokku Iisraeli vanemad ja ütle neile:
Issand, teie vanemate Jumal, on ennast mulle ilmutanud,
Aabrahami, Iisaki ja Jaakobi Jumal, ja on öelnud:
Ma olen tõesti hoolitsenud teie eest (soomekeelne tõlkeversioon),
pidanud silmas teid ja seda, mis teiega Egiptuses on tehtud."
Mina hoolitsen teie eest.
See oli tollal, kui Iisraeli rahvas oli Egiptuses 400 aastat orjuses.
See oli kohutavalt õudne olukord ja nad kisendasid Jumala poole:
"Issand, kus Sa oled?"
Issand ilmus ja ütles: "Ma tõesti hoolitsen teie eest.
Ma hoian teil silma peal.
Ma pean silmas, mis teiega sünnib Egiptuses."
See juba on nii imeline. Juba siin võiks peatuda,
vaadata seda kirjakohta ja lasta sel settida oma südamesse.
Ta hoiab mul silma peal. Ta valvab mu järele.
Hesekieli 34:11: "Sest nõnda ütleb Issand Jumal..."
Ta ütleb seda praegu minule ja meile kõigile.
"Vaata, mina ise otsin oma lambaid ja hoolitsen nende eest."
Kui ma vaatan neid sõnu, siis hakkab juhtuma nii -
Püha Vaim tuletab mulle meelde, et Ta on mu karjane.
"Issand on mu karjane, mul pole millestki puudus."
Õige jah, ma olen lammas.
Ma võin lõõgastuda, Ta on Isa. Ta on hea Isa.
Ta on koos minuga ja Ta ütleb, et Tema ise otsib oma lambaid.
Kui ma olen eksinud, siis Ta otsib mind üles.
"Ja hoolitsen nende eest."
Kui alustan külvamisega, siis juhtub külvates veel see,
et mulle meenuvad ka olukorrad, mis ei ole selle sõnaga vastavuses,
Ka need kõnelevad minuga.
Need räägivad vastu: "Kas Jumal ikka on su eest hoolitsenud?
Pole ju juhtunud seda ega toda
ja sul on olnud igasuguseid probleeme."
Pean olema sihikindel ega tohi anda neile mõtetele järele.
Pean jätkama Sõna alusel: "Issand hoolitseb mu eest küll.
Ta on mu Karjane. Ta hoolitseb mu eest."
Pean minema sellest läbi, kuni see hakkab juurduma.
Need kirjakohad olid Vanast Testamendist.
Vaatame nüüd Uut Testamenti ja vaatame Jeesust.
Johannese 17:12 ütleb Jeesus:
"Kui ma olin koos nendega, siis ma hoidsin neid sinu nimes,
mille sina andsid mulle, ja varjasin neid."
Me näeme Jeesuse elust veidigi lugedes,
et Ta hoolitses jüngrite eest.
Ta ütleb, et Ta varjas ja kaitses neid ja me näeme täiesti konkreetselt,
et tormi ajal vaigistas Ta tormi ning nälja ajal toitis neid.
Kui neil oli kitsas, viis Ta nad avaramale kohale.
Ta hoolitses nende eest kogu aeg kõikvõimalike vahenditega.
Jeesus ilmutab meile Jumala tahet.
Alati kui mõtled, milline on Jumala tahe -
olgu see mistahes teemal, siis loe, mida Jeesus tegi.
Loe, mida Jeesus ütles ja tegi, sest Tema tuli ilmutama Isa tahet.
Jeesus ise ütles,
et Ta ei tee midagi muud kui seda, mida nägi Isa tegevat.
Filippusele Ta lausa ütles:
"Kui oled näinud mind, oled näinud ka Isa."
Jeesus hoolitses jüngrite eest algusest lõpuni.
Siis hoolitseb Ta ju ka minu eest. - Aamen.
Loen veel Hesekieli 34:12:
"Otsekui karjane tunneb muret oma karja pärast,
siis kui ta on oma laialipillatud lammaste keskel,
nõnda tunnen mina muret oma lammaste pärast
ja päästan need kõigist paigust,
kuhu nad on pillutatud pilvisel ja pimedal päeval."
Me uurisime praegu ainult mõnda kirjakohta,
aga see on vähemalt minu jaoks juba kinnituseks.
Juhtub just see, millest Roomlastele 10:17 räägib:
"Usk tuleb kuulutusest, kuulutus aga Kristuse sõna kaudu."
Kui me soovime ja vajame usku, siis usk ei teki iseenesest.
Piibli alusel ei sünni usk palve kaudu ega paastumise või ülistuse kaudu.
Piibel ütleb, et usk tuleb kuulutusest ja kuulutus Jumala Sõna kaudu.
Kui loeme Jumala Sõna, mõtiskleme selle üle,
peatume selle juures ja räägime seda kuuldavalt,
siis kui me kuulame seda, siis tekib ka usk.
See tekib iseenesest, seda ei pea ponnistama.
Jumala Sõna sünnitab usku.
Psalmid 34:10: "Kartke Issandat, teie, tema pühad!
Sest neil, kes teda kardavad, ei ole millestki puudust."
Ei ole millestki puudust.
Kui ma käin Tema lähedal ja koos Temaga
ning Ta saab olla minu Karjane ja juhatada ning juhtida mind,
siis Ta lubab mu eest hoolt kanda ja mul ei ole millestki puudust.
Märkan, et selle üle tuleb veidi rohkem mõtiskleda.
Sest tuleb teistsuguseid mõtteid:
"Kuidas? Meil on ju see ja teine puudu!"
Psalmid 34:11: "Noored lõvidki väsivad ja on näljas..."
Ta kordab: "Kes Issandat otsivad, neil ei puudu mingit head."
"...aga kes Issandat otsivad, neil ei puudu mingit head."
Jesaja 58:11:
"Ja Issand juhatab sind alati ning toidab su hinge põuasel maal;
ta teeb tugevaks su luud-liikmed ja sa oled otsekui kastetud rohuaed,
veelätte sarnane, mille vesi ei valmista iial pettumust."
Kui ma seda teen, on mu süda nagu tühi lõuend.
Jumal on maalikuntsnik
ja Jumala Sõna ning tema mõtted on värv.
Kui ma mõtisklen nende Jumala sõnade üle:
"Ma olen nagu kastetud rohuaed",
siis ma annan Issandale võimaluse maalida uus pilt mu südamelõuendile.
Kui Jumala Sõna läheb sisse ja selgineb või avaneb mulle,
kui see jõuab mulle kohale,
siis ma mõistan, et Ta tõesti on mu Karjane.
Siis mu süda avaneb
ja Issand maalib Sõnaga imelise uue pildi mu südamelõuendile.
Siis ma hakkan mõtlema teisiti kui enne.
Positiivsemalt.
Lootus süttib.
Kui mured, vaevad ja hirmud tahavad meid vallutada;
kui süda on murtud või tundub, et kõik on üle jõu,
siis pole aeg joosta Jumala eest ära, vaid just joosta Tema juurde.
Või vähemalt mina teen nii.
Kui tundub, et ei jaksa rohkem, kui ei suuda ja miski ei õnnestu,
siis ei aita põgenemine Jumala eest, vaid jooksmine Jumala juurde.
Ma lähen siis oma tuppa, panen ukse kinni, võtan Jumala Sõna
ja loen seni, kuni Jumal minuga räägib.
Ma otsin Teda seni, kuni Ta mind kõnetab.
Kuni kõik hirmud ja mured taganevad ja Tema Vaim saab minuga kontakti.
Ma sorteerin oma mõtted läbi ja heidan äratuntavad valed kõrvale.
Ma loen Sõna, palvetan ja otsin Teda, kuni Tema Sõna saab võidu.
Kuni mu südames on jälle rahu, kuni usk sünnib
ja ma tean, et mul ei ole midagi häda.
Ja see toimib.
Jumala Sõna mõjul muutuvad mu mõtted positiivsemaks.
Ma hakkan esmalt mõtlema positiivsemalt Jumalast.
Ma leian siit Tema kohta uue pildi. Ma leian siit Isa.
Leian hea Isa.
Hea Isa, kes tahab minu eest hoolt kanda.
Minu usaldus Tema vastu kasvab. Ma märkan, et Ta on hea.
Sõna veenab mind selles, et Ta on hea.
See on väga hea mõte,
sest meil võib olla igasuguseid arusaamu Jumalast.
Aga mida Sõna ütleb? Sõna on tõde. Mida Sõna ütleb?
Uuri ise. Uuri seda ise ja saad aru, milline Jumal päriselt on.
Teine asi on see, et hakkan mõtlema paremini endast.
Tänu Jumalale selle eest!
Siit ma leian, et olen tema laps.
Ma leian, et olen Tema armas laps.
Ma leian, et olen päästetud. Tema on mind päästnud.
Ta on mind ära viinud pimeduse võimusest
ja asetanud oma armsa Poja kuningriiki.
Ma olen Tema armas tütar.
Mu südames olev pilt minust endast muutub positiivsemaks.
Ma tahan vahele öelda veel seda,
et sul võib olla igasuguseid arusaamu sellest,
kuidas Jumal sind näeb.
Sa võid elada pidevas süü- ja häbitundes,
aga kuidas Jumal sind tegelikult näeb?
Mida ütleb Jumala Sõna selle kohta, kuidas Ta sind päriselt näeb?
Kui selle välja uurid, saad üllatuse osaliseks.
Kolmandaks saan ma uue pildi oma elust.
Ma märkan, et Jumalal on ikkagi plaan.
Pealegi veel hea plaan.
Ma märkan ka seda, et ma võin hakata seda ellu viima.
Isegi siis, kui see on võimatu.
Sõna veenab mind selles,
et võimatute olukordade keskel pole mul midagi häda.
Tema tuleb mulle appi.
Oled võibolla ebakindel selle osas, milline on su elu eesmärk.
Oled võibolla kuulnud evolutsiooniteooria sõnumit,
et me oleme üksnes juhus ja elul ei olegi mingit mõtet.
Aga mida Sõna ütleb? Sõna on tõde ja tõde on vastupidine.
Igaüks meist on loodud ja hindamatult väärtuslik.
Meil on ainulaadne ülesanne ja kutsumus selles maailmas.
Me tahame tõesti kõiki julgustada haarama kinni Jumala Sõnast.
Ära jää pimedusse, ära jää üksindusse,
ära jää lootusetusesse ega ebausu küüsi.
Jookse Jumala juurde, haara kinni Tema Sõnast,
loe seda, kuni see sünnitab usku ja usk sünnitab ime, mida vajad.
Ole õnnistatud Jeesuse nimel!
Palvetame koos sinuga
Tänu Taevaisa, et oled andnud meile oma Sõna.
Tänu Issand, et Sinu Sõna sünnitab usku.
Tänu Issand, et võime täna külvata Sõna me südametesse
ja näha, et usk sünnib, usk vabastab, tervendab ja parandab.
Aitäh Isa Su Sõna eest!
Tänu, et Sõna on kõigest võimsam.
Võimsam kui olukorrad, tingimused, hirmud või mured.
Sinu Sõna on vägev kõike muutma.
Aitäh Issand!
Issand, siin me oleme.
Me oleme Sinu lapsed.
Sa oled meie Isa. Issi. Abba.
Sa hoolitsed me eest.
Sa oled helde andja,
turvaline sadam, kaitsevall.
Issand, me tahame pugeda Su kaitse alla.
Me poeme peitu Sinusse.
Oled ise öelnud: "Püsige minus."
Me ei taha hoida eemale Sinust.
Issand, me tahame püsida otsekui Sinu südame sees.
Aitäh!
Issand, Sa teed meid elavaks
ja Sinu armastus ümbritseb meid.
Me võime lõõgastuda.
Ei ole enam midagi häda,
sest Sina oled koos meiega.
Tänu Issand, et annad meile julgust ja jõudu püsida Sinu Sõnas,
sest Sinu Sõna on tõde.
Õpeta meid Issand ja juhata meid oma tõe sisse.
Kogu tõe sisse, sest Su tõde teeb meid vabaks.
Aamen.
Issand, ma tahan tänada Sind,
et võime minna sellest hetkest nüüd edasi rõõmsa meelega.
Võime minna õhtule vastu end turvaliselt tundes.
Aamen.
Tahame teid, vaatajad, tänada tagasiside ja palvesoovide eest.
Aitäh, et paljud teist on toetanud ja toetavad meie tööd.
Viimases infokirjas on jutte sellest, et otsime koolile tuhandet püsitoetajat.
Juba oleme saanud neljandiku. Aitäh teile igaühele!
Meie kool ei saa riiklikku toetust, seega kogu toetus läheb koolitöösse
ja me ehitame laste jaoks head tulevikku.
Oleme rääkinud Jumala Sõnast
ja sellest, kuidas see paljastab, milline Jumal tegelikult on.
Kui mõistame, milline Ta on ja millisena Ta meid näeb,
siis see teeb vabaks.
Sellepärast olen kirjutanud need raamatud,
mida võib tellida meie kodulehe kaudu:
Esimene raamat räägib just sellest, milline Jumal tegelikult on.
Teine sellest, kuidas võime Teda tundma õppida.
Kolmas avab just seda, kuidas Jumal meid päriselt näeb
ja neljanda läbi võib su usk saada kinnitust Tema Sõna kaudu.
Ole õnnistatud ja õpi tundma Jumalat!
See on ainus tee vabaduse juurde. Aamen.
Kas sul on igatsus levitada evangeeliumi?
Meil kõigil ei ole kutsumust minna laia maailma,
aga TV7 jõuab kõikjale maailmas.
Kui toetad TV7 tööd, siis toetad just seda,
et evangeelium jõuaks kõikjale maailma.
Tule siis osalema!
Helista numbrile 900 1770 Kõne maksab Eestis 10 eurot.
Võid kasutada ka kontonumbreid, mida näed peatselt ekraanil
või kasutada mobiili maksevõimalusi.
Tule ja osale evangeeliumi levitamises! Aamen.
Annetustelefon: 900 1770 (hind 10) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin